PRAVILNIK O ODOBRENJU DONACIJA I SPONZORSTVA

1. Svrha dokumenta

Svrha izrade domumenta Pravilnik o odobrenju donacija i sponzorstva (u daljem tekstu: Pravilnik) je opis postupka za dodelu donacija i sponzorstva u skladu sa politikom poslovanja JKP “Suboticagas” Subotica (u daljem tekstu: Preduzeće) i korporativnog upravjanja. Na ovaj način pružene su transparentne informacije zainteresovanim organizacijama i udruženjima o ciljevima i proceduri donošenja odluka o donacijama i sponzorstvima Preduzeća. Preduzeće će pomagati organizacijama i udruženjima koji su registrovani na teritoriji grada Subotice i svoju delatnost obavljaju u cilju unapređenja tehničke, kulturne, zdravstvene i socijalne oblasti prvenstveno mladih.

1. Ciljne grupe

Polazeći od delatnošću kojom se Preduzeće bavi i imajući u vidu mogućnost doprinosa razvoju društvenog okruženja, definisani su sledeći oblasti, koji predstavljaju ciljne grupe projekata koje će preduzeće donirati, sponzorisati:

* **Oblast Energetike i tehničkih nauka**

Inovacije u oblasti energetike, pomoć programima koji imaju za cilj tehničko obrazovanje mladih, pomoć mladim intelektualcima tehničke struke kod njihovog usklađivanja u društvo, organizacije koje se bave razvojem na polju energetike i tehničkih nauka.

* **Oblast zdravstva i humanitarnog karaktera**

Organizacije koje pružaju pomoć prvenstveno bolesnoj deci.

* **Oblast kulture**

Negovanje kulturnog nasleđa kod omladine, negovanje kulturne tradicije, pomoć objavljivanju izdavanja knjiga ili časopisa koja imaju temu očuvanja kulturnog i istorijskog nasleđa Subotice.

* **Oblast sporta**

Pomoć udruženjima koji se bave masovnim sportom omladine i mladih, pomoć sportskim klubovima sa dugom tradicijom.

Godišnji iznos namenjen za sponzorisanje i donacije, utvrđuje se planom poslovanja Preduzeća, na koji saglasnost daje Skupština gada Subotice.

1. Vrsta podrške

JKP “Suboticagas” Subotica može podržavati organizaciju/udruženje u vidu donacije ili sponzorstva u novčanom iznosu. Pojedinci/fizička lica nemogu biti donirana ili sponzorisana.

JKP “Suboticagas” Subotica, može da pruža donaciju i u naturi, davanjem rashodovanog nameštaja, kompjutera i slično organizacijama ili udruženjima u skladu sa odredbam ovog Pravilnika.

Ukoliko zahtev za donaciju u naturi ne potpada pod ciljne grupe definisane članom 2. ovog Pravilnika, preduzeće može dati donaciju u naturi i drugim podnosiocima zahteva.

1. Postupak podnošenja zahteva za donaciju ili sponzorstvo

Svi zahtevi za donaciju i sponzorstvo moraju biti upućeni pismenim putem, lično na šalteru preduzeća za prijem, poštom na adresu: JKP “Suboticagas” Subotica, Jovana Mikića 58. 24000 Subotica, ili elektronski na mail: [office@suboticagas.co.rs](mailto:office@suboticagas.co.rs).

1. Postupak evidentiranja i donošenja odluka o zahtevima za donaciju ili sponzorstvo

Svi zahtevi se evidentiraju i dobijaju delovodni broj a predaju se izvršnom direktoru preduzeća.

Izvršni direktor kontroliše dali su podneti zahtevi u skladu sa ovim Pravilnikom i o tome sačinjava listu koja će se razmatrati za odobrenje.

Podnosioci zahteva za donaciju ili sponzorstvo, koji su u prethodnom period već primili sredstva od Preduzeća, biće odbijeni ukoliko prethodno dobijena sredstva nisu namenski potrošila.

Zahtevi koji ne ispunjavaju pravilnikom propisane uslove, neće biti na listi za razmatranje a o tome će biti obavešteni putem maila ili poštom.

Odluku o odobrenju zahteva donosi direktor preduzeća i izvršni direktor, uz konsultaciju sa rukovodiocima odelenja.

Podnosiocima zahteva, kojima se zahtev odobrava, donacija ili sponzorstvo će biti realizovan po potpisivanju Ugovora o donaciji/sponzorstvu.

Odgovorno lice podnosioca zahteva ua donaciju ili sponzorstvo uz Ugovor dužan je dati izjavu po kome se pod krivičnom i materijalnom odgovornošću izjavljuje da će sredstva biti namenski utrošena.

U slučaju davanja sponzorstva, primalac je dužan da na vidnom mestu objavi naziv (logo) Preduzeća.

1. Kriterijumi za donošenje odluka o zahtevima za donaciju i sponzorstvo

Prilikom ocenjivanja zahteva za donatorstvo i sponzorstvo, rukovodiće se sledećim kriterijumima:

* Podnosioc zahteva za donatorstvo ili sponzorstvo ne može biti fizičko lice već organizacija ili udruženje građana koji su registrovani na teritoriji grada Subotice i svoju delatnost obavljaju na polju tehničke, kulturne, zdravstvene i socijalne oblasti.
* Prednost će imati podnosilac zahteva koji je svoju delatnost prvenstveno usmerio prema mladima
* U slučaju više zahteva sličnih sadržaja, prednost će imati organizacija ili udruženje koji ima veći broj korisnika ili se bavi aktivnostima koja su usmerena većem broju korisnika.

Maksimalan iznos koji će se odobriti po pojedinom zahtevu za donaciju ili sponzorstvo je 50.000 dinara, izuzev stava dva člana 3 ovog Pravilnika.

JKP “Suboticagas” Subotica

Direktor, MSc Ildiko Zedi